b'\n_START_ARTICLE_\nSolaris (viinik\xc3\xb6ynn\xc3\xb6s)\n_START_PARAGRAPH_\nSolaris on viinik\xc3\xb6ynn\xc3\xb6slajike, jota k\xc3\xa4ytet\xc3\xa4\xc3\xa4n valkoviinin tekemiseen. Se menestyy my\xc3\xb6s etel\xc3\xa4isess\xc3\xa4 Suomessa avomaalla.\n_START_SECTION_\nHistoria\n_START_PARAGRAPH_\nSolaris luotiin vuonna 1975 Freiburgissa, Saksassa risteytt\xc3\xa4m\xc3\xa4ll\xc3\xa4 Merzling (Seyve-villard 5276 x (Riesling x Pinot Gris)) x Gm 6493 (Saperavi Severnyi x Muscat Ottonel). Se kehitettiin ohjelmassa, jonka tarkoitus oli l\xc3\xb6yt\xc3\xa4\xc3\xa4 taudeilta kest\xc3\xa4vi\xc3\xa4 viinik\xc3\xb6ynn\xc3\xb6slajikkeita, ja sill\xc3\xa4 on hyv\xc3\xa4 vastustuskyky sieni\xc3\xa4 vastaan. Kest\xc3\xa4v\xc3\xa4n\xc3\xa4 lajikkeena sit\xc3\xa4 kasvatetaan yleisesti Pohjoismaissa, kuten Tanskassa ja Norjassa._NEWLINE_Solaris on nelj\xc3\xa4n viinik\xc3\xb6ynn\xc3\xb6slajin hybridi: Viinik\xc3\xb6ynn\xc3\xb6s (Vitis vinifera) x amurinviini (Vitis amurensis), t\xc3\xb6rm\xc3\xa4viini (Vitis rupestris) sek\xc3\xa4 Vitis aestivalis._NEWLINE_Solaris tunnetaan my\xc3\xb6s viralliselta lis\xc3\xa4\xc3\xa4nnytt\xc3\xa4misnumerollaan FR 240-75. Lajikkeelle my\xc3\xb6nnettiin lupa kaupalliseen tuotantoon 2001.\n_START_SECTION_\nLehdet\n_START_PARAGRAPH_\nLehdet ovat suuret, kolmehaaraiset ja v\xc3\xa4rilt\xc3\xa4\xc3\xa4n tummanvihre\xc3\xa4t.\n_START_SECTION_\nRyp\xc3\xa4leet\n_START_PARAGRAPH_\nMarjat ovat keskisuuret, keltaiset ja makeat. Niiss\xc3\xa4 on suhteellisen v\xc3\xa4h\xc3\xa4n siemeni\xc3\xa4 suhteessa hedelm\xc3\xa4lihaan. Sopii hyvin sy\xc3\xb6t\xc3\xa4v\xc3\xa4ksi ja makean valkoviinin tekemiseen.\n_START_SECTION_\nKasvu\n_START_PARAGRAPH_\nSolaris on voimakaskasvuinen lajike, joka vaatii paljon tilaa. Runsas kukinta ja suuret marjat takaavat ison sadon.\n_START_SECTION_\nMenestyminen Suomessa\n_START_PARAGRAPH_\nMenestymisvy\xc3\xb6hyke I tai kasvihuone. Kest\xc3\xa4\xc3\xa4 pakkasta ainakin 18 asteeseen asti, mutta aikaisen kasvuun l\xc3\xa4hd\xc3\xb6n ja kukinnan takia se on arka kev\xc3\xa4thallalle. Suositellaan talvi- ja kev\xc3\xa4tsuojausta.'